
	ACTA 


	Expedient núm.: 
	Òrgan col·legiat: 

	JGL/2023/18 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	2 de maig de 2023 

	Durada 
	des de les 13.00 fins a les 14.10 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2023/17 de la Junta de Govern Local de la sessió duta a terme el dia 24 d’abril de 2023, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS INNÒCUES
	Expedient 704/2023. Règim de comunicació – turisme rural modalitat de masia - Ptda. de Sant Honorat

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 06/2023
Activitat: turisme rural modalitat de masia
Registre d’entrada: 2023-E-RC-848, de 6 d’abril
Resolució: 2 de maig de 2023.


	Expedient 850/2023. Règim de comunicació – turisme rural modalitat de llar compartida - Ptda. de Santa Llúcia

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 07/2023
Activitat: turisme rural modalitat de llar compartida
Registre d’entrada: 2023-E-RC-1016, de 19 d’abril
Resolució: 2 de maig de 2023.


AFERS SOCIALS
	Expedient 874/2023. Dia Internacional de la Creu Roja i la Mitja Lluna Roja – il·luminació façana Ajuntament, dia 8 de maig de 2023

	Favorable
	Tipus de votació: unanimitat

	Vista la sol·licitud presentada i subscrita per Núria Barcons, tècnica de Creu Roja El Solsonès, en què exposa que el dia 8 de maig és el Dia Mundial de la Creu Roja i la Mitja Lluna Roja i, per aquest motiu, demana que s'il·lumini de color roig la façana de l'Ajuntament, durant la nit del 7 al 8 de maig, com a reconeixement a la tasca de totes les persones que donen suport a aquesta institució;
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda il·luminar de color roig la façana de l'Ajuntament el dia 8 de maig, en motiu del Dia Mundial de la Creu Roja i la Mitja Lluna Roja, fins a les 22.00 hores, tal com marca l'actual normativa.


	Expedient 755/2023. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2012/00466 FS2023, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar el lloguer d'un habitatge corresponent al mes d'abril de 2023, un ajut de dos-cents quaranta-nou euros (249,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 837/2023. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2023/00092;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de vint-i-quatre euros (24,00 €) i una subvenció de quaranta-vuit euros (48,00 €), durant els mesos d'abril i maig de 2023, a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. El total de l'ajut ascendeix a cent quaranta-quatre euros (144,00 €).


AIGÜES
	Expedient 1558/2022. Despeses reparació danys fuita aigua – C/ Mn. Sarri i Muntada

	Favorable
	Tipus de votació: unanimitat

	Vista la sol·licitud que exposa que una fuita d’aigua continuada que es filtrava per sota del jardí d’un habitatge situat al carrer de Mn. Sarri i Muntada, va provocar esquerdes i la inclinació parcial d’una paret de l’habitatge i demana, ja que considera que la fuita era de la canonada municipal d’aigua, que l’Ajuntament de Solsona es faci càrrec de les despeses que ha ocasionat la reparació dels danys;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Reconèixer la part sol·licitant el dret a rebre una indemnització com a conseqüència dels danys soferts a l’habitatge esmentat amb una valoració dels danys de 1.225,00 €.
2. Aprovar, disposar i reconèixer la quantitat de 1.225,00 €, a la qual ascendeix la indemnització, i ordenar el pagament d’aquest import.
3. Notificar als interessats aquesta resolució juntament amb els recursos procedents contra aquesta.


	Expedient 853/2023. Modificació de pòlisses de subministrament d’aigua, abril de 2023

	Favorable
	Tipus de votació: unanimitat


	Expedient 817/2023. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2016/00265 FS2023, i a proposta dels regidors delegats de Serveis i Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar un ajut per pagar la factura d'aigua d'un habitatge corresponent al 3r trimestre de 2022, per un import de quaranta-sis euros amb trenta cèntims (46,30 €) i un ajut per pagar la factura d'aigua d'un habitatge corresponent al 4t trimestre de 2022, per un import de quaranta-cinc euros amb noranta-set cèntims (45,97 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe. El total de l'ajut ascendeix a noranta-dos euros amb vint-i-set cèntims (92,27 €).


CEMENTIRI
	Expedient 824/2023. Concessió de dret funerari d’un columbari mòdul A

	Favorable
	Tipus de votació: unanimitat

	Vista la sol·licitud de concessió de dret funerari d’un columbari del mòdul A del cementiri municipal de Solsona;
Vist que aquesta concessió ha de figurar a nom del sol·licitant;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d'un columbari de la 1a fila ascendeix a 425,00 €.


CONTRACTACIÓ
	Expedient 775/2023. Contracte menor de subministrament – 24 papereres adaptades a la recollida selectiva de residus i escombraries

	Favorable
	Tipus de votació: unanimitat

	El 24 d’abril de 2023 el regidor delegat de Medi Ambient emet informe justificatiu de la necessitat de contractar el subministrament de 24 papereres adaptades a la recollida selectiva de residus i escombraries.
La motivació que justifica la necessitat del contracte és l'adquisició de 24 papereres model Titan PC, de Novatilu, amb porta i cendrer, per a substituir les papereres de model antic que encara queden. Les papereres velles no tenen tapa, pel que faciliten l’abocament no desitjat de residus, i aquests abocaments van en contra del compliment de l’ordenança de la recollida selectiva del porta a porta.
La contractació es considera convenient per l’interès públic que representa.
L'Ajuntament no disposa de mitjans personals i materials propis per a poder-ho executar directament; per tant, es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 80510000-2 .
El pressupost d'aquest subministrament és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
En l'informe de la necessitat de contractació, el regidor competent argumenta que, per tal de mantenir l’homogeneïtat en tot el conjunt de papereres del municipi i continuar amb el mateix modelatge que es va instal·lar al nucli antic, és necessari contractar amb la mateixa empresa que ja va subministrar les papereres l'any 2020 i 2022. D'aquesta manera se sol·licita a l'empresa Benito Artis, SL, el subministrament d'aquestes 24 papereres. El contractista presenta pressupost núm. 20862141, per l'import de 5.686,95 € (IVA a part), i 6.881,21 € (IVA inclòs).
El present contracte no està alterant l'objecte del contracte ni procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de subministrament de 24 papereres adaptades a la recollida selectiva de residus i escombraries a l'empresa Benito Artis, SL, amb CIF núm. B64991763, per un import de 5.686,95 € (IVA a part), i 6.881,21 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1530 63900 amb càrrec a l'exercici 2023.
Tercer. Designar com a responsable de l’execució el tècnic de Medi ambient.
Quart. Una vegada realitzada la prestació, incorporar la factura i tramitar el pagament, si escau.
Cinquè. Notificar la resolució a l'adjudicatari i als licitadors que han presentat pressupost.


CONVENIS
	Expedient 233/2023. Conveni de col·laboració entre el Col·legi de l'Advocacia de Barcelona i l’Ajuntament de Solsona per a la realització de pràctiques tutelades en el marc del Màster Universitari en Advocacia (UPF-ICAB-IDEC)

	Favorable
	Tipus de votació: unanimitat

	La Junta de Govern Local, en la sessió del dia 11 d’abril de 2023 acordà estimar la sol·licitud presentada per Júlia Grau Abad, amb DNI núm. ***4327**, estudiant del Màster d’Advocacia de la Universitat Pompeu Fabra BSM, en què sol·licitava poder fer les pràctiques curriculars necessàries per poder finalitzar el màster a l'Ajuntament de Solsona durant el període juny a desembre de 2023, horari de dilluns a divendres de 9 a 14 hores; amb el preu/hora recomanat que fixa la Universitat Pompeu Fabra, que és de 6,00 €/hora, prèvia la formalització del corresponent amb la Universitat Pompeu Fabra BSM.
Atès que la Universitat Pompeu Fabra ha presentat la proposta de conveni de col·laboració entre l’il·lustre col·legi de l’advocacia de Barcelona i l’Ajuntament de Solsona per a la realització de pràctiques tutelades en el marc del "Màster Universitari en advocacia" (ICAB-UPF-IDEC) que s’ajusta a l’acord adoptat per la Junta de Govern local el dia 11 d’abril de 2023, detallant:
Inici i fi d’estada, horari i ajuts a l’estudi: del 19 de juny al 17 de novembre de 2023, de dilluns a divendres de 8.00 a 15.00 hores. Vacances una setmana a l’agost. Preu/hora 6,00 € bruts.
A proposta del regidor delegat de l’àrea d’Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
1. Aprovar el contingut del conveni, el text íntegre del qual figura transcrit íntegrament a l’expedient 233/2023 i que es transcriu en forma d’annex.
2. Facultar l’alcaldessa, Judit Gisbert i Ester, per a la signatura del mateix.
Annex
«Conveni de col·laboració entre el Col·legi de l'Advocacia de Barcelona i l'Ajuntament de Solsona per a la realització de pràctiques tutelades en el marc del Màster Universitari en Advocacia (UPF-ICAB-IDEC)
A Barcelona, 19/06/2023
Reunits
D’una part, Jesús Sánchez García, degà de l’Il·lustre Col·legi de l’Advocacia de Barcelona.
D'una altra, Judit Gisbert Ester, representant legal de Ajuntament de Solsona amb CIF núm. P2525700G.
Intervenen
El senyor Jesús Sánchez García, actuant en nom i representació de l'Il·lustre Col·legi de l'Advocacia de Barcelona, amb domicili al carrer Mallorca, 283 i CIF núm. Q0863003J, facultat per acord de la Junta de Govern d'aquesta Corporació.
La senyora Judit Gisbert Ester, actuant en nom i representació de Ajuntament de Solsona, amb domicili al carrer del Castell, 20, 25280 Solsona.
Les parts es reconeixen la capacitat legal necessària per atorgar aquest conveni i
Manifesten
Primer. Que un dels principals objectius del "Màster Universitari en Advocacia" que organitzen conjuntament l'Il·lustre Col·legi de l'Advocacia de Barcelona (ICAB), la Universitat Pompeu Fabra (UPF) i la Fundació IDEC Institut d'Educació Contínua (IDEC) és garantir als alumnes matriculats en el programa la possibilitat d'assolir coneixements pràctics relacionats amb l'exercici de l'advocacia i adquirir les competències que la Llei 34/2006 sobre l'Accés a la Professió d'Advocat i el Reglament que la desenvolupa requereixen per a l'exercici d'aquesta professió.
Segon. Que Ajuntament de Solsona té la capacitat i la disposició de contribuir amb els seus professionals a la formació pràctica dels estudiants del Màster.
Tercer. Que a la vista d'aquests objectius comuns, l'Il·lustre Col·legi de l'Advocacia de Barcelona, com a responsable de la formació pràctica dels estudiants del "Màster Universitari en Advocacia", i Ajuntament de Solsona han decidit cooperar per tal que estudiants matriculats en el programa puguin realitzar la seva estada en pràctiques i assolir les competències esmentades.
En conseqüència, les parts signants es reconeixen mútuament capacitat per obligar-se i atorguen el present conveni amb subjecció als següents
Pactes
Primer. Objecte
1. L'ICAB i Ajuntament de Solsona acorden que l'alumne o alumnes que figuren en el document annex a aquest conveni, matriculats en el "Màster Universitari en Advocacia" (UPF-ICAB-IDEC), realitzin a la seu d'aquesta última, pràctiques professionals que els permetin assolir la formació necessària per tal de poder exercir com a advocats d'acord amb allò que disposa la Llei 34/2006 d'Accés a la Professió d'Advocat, el Reglament que la desenvolupa i el Reial Decret 592/2014, pel que es regulen les Pràctiques Acadèmiques Externes dels Estudiants Universitaris.
2. Aquesta estada tindrà lloc amb les condicions concretes que figuren en el document o documents annexes a aquest conveni.
Segon. Projecte formatiu
1. Durant l'estada es procurarà garantir que l'estudiant:
A. Es familiaritzi amb aquells documents i redacti aquells escrits propis de l'àmbit d'exercici professional de l'empresa/despatx d'acollida, sempre sota la supervisió del seu tutor/a personal.
B. Visiti aquelles institucions on es desenvolupi amb freqüència l'exercici de l'activitat professional propi de l'empresa/despatx d'acollida, assistint a aquells actes amb major transcendència pràctica.
C. Tingui accés a reunions i entrevistes dels lletrats amb els seus clients, encara que sigui com a simple oient i observant sempre els deures de confidencialitat propis de l'advocacia.
D. Tingui accés a les eines de gestió de la informació i d'organització professional emprades per l'empresa/despatx d'acollida observant també els deures de confidencialitat propis de l'advocacia.
2. Com a resultat de l'estada l'estudiant haurà d'assolir els següents objectius de formació, tal i com disposa l'art. 14 del Reial decret 775/2011:
A. Saber enfrontar-se a problemes deontològics professionals.
B. Familiaritzar-se amb el funcionament i la problemàtica d'institucions relacionades amb l'exercici de la professió d'advocat.
C. Conèixer l'activitat d'altres operadors jurídics, així com de professionals relacionats amb l'exercici de la seva professió.
D. Rebre informació actualitzada sobre el desenvolupament de la carrera professional i les possibles línies d'activitat, així com sobre els instruments per a la seva gestió.
E. En general, desenvolupar les competències i habilitats necessàries per a l'exercici de la professió d'advocat.
3. Igualment amb les pràctiques es pretén assolir els objectius següents previstos al Reial decret 592/2014:
A. Contribuir a la formació integral dels estudiants complementant el seu aprenentatge teòric i pràctic.
B. Facilitar el coneixement de la metodologia de treball adequada a la realitat professional en què els estudiants hauran d'operar contrastant i aplicant els coneixements adquirits.
C. Afavorir l'adquisició de competències tècniques, metodològiques, personals i participatives.
D. Obtenir una experiència pràctica que faciliti la seva inserció en el mercat de treball i l'ocupabilitat futura.
E. Afavorir els valors de la innovació, la creativitat i el caràcter emprenedor.
Tercer. Tutorització
1. L'activitat dels alumnes es desenvoluparà sota la supervisió d'un equip de tutoria al capdavant del qual hi haurà, com a tutor/a personal de l'estudiant, l'advocat o advocats que figuren en el document annex, que hauran exercit la professió durant més de cinc anys i seran designats per l'entitat col·laboradora. L'equip de tutors estarà integrat també per el Sr. Joaquim de Miquel Sagnier, Secretari del Col·legi d’Advocacia de  Barcelona i el Dr. Ramon Ragués i Vallès, director acadèmic del programa, designats per l'ICAB i UPF-IDEC respectivament, que tindran la consideració de tutors acadèmics als efectes d'allò que disposa el Reial decret 592/2014 i que quan ho considerin oportú, podran delegar total o parcialment les seves funcions, en els coordinadors del programa.
2. El tutor/a personal de l'estudiant vetllarà per l'aprofitament de l'estada i l'assoliment dels objectius de formació previstos legalment i reglamentària en els termes que s'acorden en aquest conveni i el que disposa la Llei 34/2006, el Reglament que la desenvolupa i l'article 11 del Reial decret 592/2014 i l'art. 63 del Real decret 135/2021, de 2 de març, pel qual s'aprova l'Estatut General de l'Advocacia Espanyola. Al tutor/a se li reconeixen tots els drets i deures previstos en aquest darrer precepte.
Quart. Valoració de les pràctiques
1. En finalitzar les pràctiques el tutor/a personal emetrà un informe relatiu a la presència de l'alumne/a en el lloc assignat, una memòria d'activitat realitzada i una valoració sobre el grau d'assoliment dels objectius de l'estada, que remetrà a l'ICAB i haurà de comptar amb el vistiplau de l'equip de tutoria. Aquesta valoració final haurà d'expressar-se en termes numèrics 0 a 10 i formarà part de l'expedient acadèmic de l'estudiant.
2. Per la seva part, l'estudiant haurà d'elaborar una memòria final de l'activitat realitzada.
3. L'informe del tutor/a i la memòria de l'estudiant s'emetran d'acord amb el model que facilitarà la direcció del Màster i que es basarà en allò que disposen els arts. 13 i 14 del Reial decret 592/2014.
4. L'alumne/a tindrà dret a accedir a l'informe del seu tutor/a quan ho sol·liciti, així com a impugnar la qualificació que li hagi estat atorgada en els termes establerts per la normativa acadèmica aplicable al Màster.
Cinquè. Assegurança
Els alumnes del Màster, pel fet d'estar matriculats al mateix, tenen subscrita amb la Fundació IDEC Institut d'Educació Contínua una pòlissa de responsabilitat civil que cobreix la responsabilitat directa o subsidiària en la què poden incórrer amb ocasió de la realització de les pràctiques a empreses o centres diferents de la mateixa universitat.
Així com també queden coberts els accidents que puguin sofrir els alumnes mentre estiguin fent les pràctiques reglades i tutelades per la Universitat, en el centre el que els estiguin fent. Aquest risc també cobreix l'accident in itinere.
Sisè. Característiques de la relació
1. En cap cas no es derivaran de les pràctiques obligacions pròpies d'un contracte laboral, ni el seu contingut podrà donar lloc a la substitució de la prestació laboral pròpia de llocs de treball.
2. Les pràctiques no tindran cap dotació econòmica obligatòria per part de l'empresa/el despatx, per bé que amb caràcter opcional es podrà preveure una aportació en concepte de borsa o ajuda a l'estudi. En cas de retribució, l'empresa/el despatx tindrà l'obligació de donar d'alta l'estudiant a la Seguretat Social si així ho preveu la regulació vigent.
3. En cap cas la capacitat decisòria atribuïda a l'alumne/a ultrapassarà el seu nivell acadèmic i la seva condició d'alumne/a en pràctiques, i en la seva activitat restarà directament subjecte al control directe per part del tutor/a personal.
Setè. Altres obligacions de l'empresa i de l'estudiant
1. L'empresa/despatx es compromet a proporcionar a l'estudiant un lloc de treball adequat per als objectius formatius que es pretenen amb l'estada i els recursos materials necessaris per a l'assoliment d'aquests objectius i la realització de les activitats previstes. En cas d'estudiants amb discapacitat s'aplicarà allò que disposa l'art. 9 del Reial decret 592/2014.
2. L'empresa/despatx observarà i farà observar les mesures de seguretat i higiene establertes en el centre de treball assignat i informarà i farà complir i respectar l'alumnat les esmentades mesures. Igualment, les parts es comprometen a tractar les dades personals a què puguin tenir accés amb la finalitat indicada en el present conveni d'acord amb les previsions de la legislació vigent i a no utilitzar-les per a finalitats diferents de les previstes en aquest conveni i a no difondre'ls ni cedir-los a tercers.
3. L'empresa/despatx comunicarà als directors del programa qualsevol incidència relativa a l'assistència i comportament de l‘alumne/a i facilitarà tota aquella informació que se li sol·liciti en relació amb l'estada.
4. L'empresa/despatx tindrà dret a què es faci constar la seva col·laboració en el material promocional del Màster i el tutor/a personal, quan ho demani, que se li certifiqui la seva activitat.
5. Per la seva part l'alumnat serà responsable del deure de secret envers el despatx/empresa i els seus clients i tindrà l'obligació de complir amb els horaris assignats i amb les normes de funcionament intern fixades per l'empresa/despatx, subjectant-se a les indicacions que estableixi el seu tutor/a personal. L'alumne/a haurà de mostrar en tot moment una actitud de respecte vers l'entitat col·laboradora, el seu tutor/a i altres persones amb qui coincideixi durant les pràctiques.
6. L'alumne/a rebrà una copia d'aquest conveni i tindrà dret a entrevistar-se amb l'equip de tutoria i a comunicar qualsevol incidència en el desenvolupament de les pràctiques. Podrà sol·licitar, igualment, que l'empresa o el despatx li certifiquin per escrit el període de pràctiques realitzat.
Vuitè. Vigència del conveni i efectes d'una eventual resolució anticipada
1. El present conveni tindrà vigència a partir de la data de firma i fins al lliurament de l'informe final per part del tutor/a personal.
2. Sens perjudici del que s'estableix en l'apartat anterior, seran causes de resolució anticipada del conveni:
A. L'incompliment per qualsevol de les parts de les obligacions establertes en aquest conveni.
B. L'incompliment greu per part de l'alumne/a de les seves obligacions com a estudiant en pràctiques o l'apartament injustificat i greu de les directrius marcades pel tutor/a personal. En aquest cas serà necessari que el tutor/a personal exposi les raons de l'incompliment en un informe escrit adreçat a l'equip de tutoria.
C. L'acord per escrit de les parts.
D. La impossibilitat sobrevinguda, legal o material, de donar compliment als seus pactes.
E. La petició de l'alumne en cas d'obtenir una oferta laboral ferma incompatible amb la realització de les pràctiques.
Novè. Interpretació
Atesos els objectius perseguits amb la subscripció del present conveni de col·laboració, les parts acorden aplicar, com a pauta interpretativa per a la seva execució, allò previst en la Llei 34/2006 i el Reial decret 775/2011 que aprova el Reglament que la desenvolupa, així com pel Reial decret 592/2014.
Desè. Resolució de controvèrsies
En cas de litigi, les parts se sotmetran a la jurisdicció dels Jutges i Tribunals de la ciutat de Barcelona.
I per a què consti als efectes oportuns, i en prova de la seva conformitat, ambdues parts signen el present document, per exemplar duplicat, en el lloc i la data indicats a l'encapçalament.»
«Annex al conveni de col·laboració entre l'il·lustre Col·legi de l'Advocacia de Barcelona i l'Ajuntament de Solsona per a la realització de pràctiques tutelades en el marc del "Màster Universitari en Advocacia" (UPF-ICAB-IDEC)
El Conveni de Col·laboració signat el dia 19/06/2023 entre l'Il·lustre Col·legi de l'Advocacia de Barcelona i Ajuntament de Solsona serà d'aplicació als següents estudiants i amb les condicions que figuren infra:
1. Nom i cognoms de l'estudiant: Júlia Grau Abad.
2. Dates d'inici i fi de l'estada i horari: Des del 19/06/2023 fins al 17/11/2023, amb horari de dilluns a divendres de 8.00 a 15.00 hores. Vacances una setmana a l'agost. L'estudiant rebrà 6,00 € bruts/hora, per tant cada mes la quantitat variarà.
3. Advocat/da que actuarà com a tutor/a: Immaculada Jané Viñals, secretària general de l'Ajuntament de Solsona.
4. Import de la borsa o ajuda a l'estudi: 840,00 € bruts/mes.»


	Expedient 752/2023. Conveni de col·laboració entre Agència de Residus de Catalunya i els sistemes col·lectius de responsabilitat ampliada del productor de residus d’aparells elèctrics i electrònics (RAEE) i de piles i acumuladors en la prestació del servei de gestió dels residus especials municipals que es recullen a les deixalleries

	Favorable
	Tipus de votació: unanimitat

	Vist el conveni de col·laboració signat, entre l’Agència de Residus de Catalunya i els sistemes col·lectius de responsabilitat ampliada del productor de residus d’aparells elèctrics i electrònics (RAEE) i els sistemes col·lectius de responsabilitat ampliada del productor de piles i acumuladors, han signat dos nous convenis, que van entrar en vigor el passat 1 de gener de 2023, per donar cobertura a la recollida dels RAEE a les deixalleries i dels residus de piles a les deixalleries i altres establiments de Catalunya;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Aprovar l’adhesió al Conveni de col·laboració entre l'Agència de Residus de Catalunya i els sistemes col·lectius de responsabilitat ampliada del productor de residus d’aparells elèctrics i electrònics (RAEE) i de piles i acumuladors en la prestació del servei de gestió dels residus especials municipals que es recullen a les deixalleries.
2. Facultar l’alcaldessa o persona en qui delegui per tal que formalitzi la documentació necessària perquè l’acord pres esdevingui efectiu.
3. Notificar el present acord a l’Agència de Residus de Catalunya als efectes oportuns.


	Expedient 807/2023. Conveni de col·laboració amb UTE Ampans Intermèdia Cat Central per al coneixement de l’entorn productiu

	Favorable
	Tipus de votació: unanimitat

	Es dona compte del conveni de col·laboració entre la UTE Ampans Intermèdia Cat Central i l'Ajuntament de Solsona per al coneixement de l'entorn productiu, i que es transcriu tot seguit:
«Conveni de col·laboració pel coneixement de l'entorn productiu entre UTE Ampans Intermèdia CAT Central i l’Ajuntament de Solsona.
D’una part, Toni Espinal i Freixas, gerent de la UTE Ampans Intermèdia CAT Central, com a representant legal d’aquesta entitat amb CIF núm. U72518137 i adreça al carrer de Sant Rafael, 4, 08243 Manresa.
De l’altre part, Judit Gisbert i Ester, alcaldessa presidenta l’Ajuntament de Solsona, amb CIF núm. P2525700G i adreça al carrer del Castell, 20, 25280 Solsona.
Exposen
1. Que la UTE Ampans Intermèdia Cat Central és la unió temporal d’empreses entre Ampans i Intermèdia. Ampans és una entitat que promou l’educació, la qualitat de vida i la inserció laboral de les persones amb discapacitat intel·lectual, i també malaltia mental i altres col·lectius en risc d’exclusió, creant i gestionant centres, serveis, programes i suports amb criteris d’excel·lència acreditada. Intermèdia és una fundació sense afany de lucre que atén a persones, especialment que es trobin en situació de vulnerabilitat social i laboral, promoguda per Fundació IReS, Fundació Surt i Suara Cooperativa, amb una llarga trajectòria d'acció social per a la millora de l'ocupació.
2. Que la UTE Ampans Intermèdia Cat Central té com a objectiu principal donar una segona oportunitat a nois i noies d’entre 16 i 24 anys que han abandonat de forma prematura els estudis.
3. Que l’objectiu de la present col·laboració és el coneixement de l’entorn productiu per part de l’alumne/a, l’ocupació i/o el sector entrenadors de futbol i descobrir els seus interessos i motivacions amb la finalitat de poder contrastar el seu objectiu laboral i formatiu, i així augmentar les seves possibilitats futures d’incorporació al mercat de treball i/o detectar la necessitat formativa que l’animi a un retorn al sistema educatiu reglat.
4. Que el present conveni de col·laboració per al coneixement de l’entorn productiu no suposarà per a l’empresa en cap cas l’existència de relació laboral entre els i les alumnes i les empreses.
5. Que en l’actuació, dins els processos d’orientació, assessorament, formació i acompanyament dels i les joves atesos des del Centre de Noves Oportunitats, es preveu que els i les alumnes participants en el programa realitzin una fase de coneixement de l’entorn productiu per adequar el seu projecte professional a les seves competències personals, alhora que es milloren competències tècnic-professionals.
6. Que l’Ajuntament de Solsona, en endavant, l’Ajuntament, en desenvolupament de la seva responsabilitat social corporativa, vol participar en les anteriors finalitats i té les instal·lacions adequades per a  la realització de l’esmentat coneixement de l’ocupació, el sector i entorn productiu.
7. En relació a l’exposat anteriorment, les parts compareixents acorden la signatura del present conveni de col·laboració pel coneixement de l’entorn productiu amb els arranjament següents:
Estipulacions
Primera. UTE Ampans Intermèdia Cat Central proposarà a l’Ajuntament i els/les alumnes per a desenvolupar l’esmentada col·laboració per al coneixement de l’entorn productiu.
Segona. L’Ajuntament comunicarà a UTE Ampans Intermèdia Cat Central l’acceptació o no de l’alumne proposat i, en qualsevol cas, durant el període de la col·laboració pel coneixement de l’entorn productiu, podrà decidir unilateralment la seva finalització anticipada.
Tercera. De la realització de la present col·laboració no es deduirà cap relació laboral entre els i les alumnes i l’empresa, ni els ni les joves percebran cap tipus de contraprestació econòmica per aquesta col·laboració.
Quarta. Les activitats dels alumnes participants es desenvoluparan al camp de futbol municipal de Solsona i al Camp del Serra.
Cinquena. La present col·laboració tindrà una durada des del 02/05/2023 fins 30/05/2023 no podent-se avançar ni endarrerir aquesta dins del present Conveni de col·laboració.
Sisena. S’estableix per a la realització de la col·laboració un sistema de tutories que consisteix en:
· Un tutor/a de l’empresa que estarà disponible per a qualsevol consulta que tingués l’alumne en relació a l’entorn, l’ocupació o el sector d’activitat.
· Un tutor/a de la UTE Ampans Intermèdia Cat Central que revisarà amb l’alumne l’aprenentatge assolit i que, a la vegada, estarà a disposició de qualsevol consulta de l’alumne/a.
· A la finalització de la col·laboració, els dos tutors/es (d’empresa i del Centre de Noves Oportunitats), mitjançant l’intercanvi d’opinions que considerin més oportú, avaluaran les competències manifestades per part de l’alumne/a vers l’ocupació descoberta, així com la seva adaptació a l’entorn productiu, realitzant una devolució i feedback a l’alumne/a que les ha realitzat.
Setena. Amb caràcter previ a l’inici d’aquesta col·laboració pel coneixement en l’entorn productiu, l’empresa comunicarà als representants legals dels seus treballadors/es, si ho considera oportú, la realització de la present col·laboració, la relació nominal dels i les alumnes proposats/des per a realitzar-la, així com els seus objectius i pla d’acció de col·laboració i horari concrets.
Vuitena. Els alumnes renunciaran a qualsevol compensació de despeses per l’execució de la col·laboració pel coneixement en l’entorn productiu objecte del present Conveni de col·laboració.
Novena. UTE Ampans Intermèdia Cat Central es compromet a subscriure amb caràcter previ a l’inici del present conveni de col·laboració de coneixement de l’entorn productiu, una pòlissa d’assegurança que cobreixi la responsabilitat civil dels i les alumnes que el realitzin durant tota la durada de la col·laboració in situ i in itinere.
Desena. UTE Ampans Intermèdia Cat Central decidirà i assumirà, en cada cas, una ajuda als i les alumnes pel transport al punt on desenvoluparan les accions per al coneixement de l’entorn productiu. En cap cas, els i les alumnes rebran una compensació econòmica per a l’assistència a aquesta activitat.
Onzena. L’empresa no podrà cobrir, ni amb caràcter interí, cap lloc de treball en plantilla amb l’alumne/a que realitzi el coneixement de l’entorn productiu a l’empresa, llevat que s’estableixi a l’efecte una relació laboral de contraprestació econòmica per serveis contractats. En aquest cas, s’entendrà que l’alumne abandona el present conveni de col·laboració, fet que s’haurà de comunicar per part de l’empresa UTE Ampans Intermèdia Cat Central  amb la màxima immediatesa possible.

Dotzena. En tot moment, l’alumne haurà d’anar amb el DNI/NIE i portarà una targeta visible que l’identifiqui com a alumne/a del Centre de Noves Oportunitats de la Catalunya Central.
Tretzena. Es desenvoluparan mitjançant “addenda” i per a cada cas concret els següents conceptes: nom de l’alumne, durada i horari del Pla de col·laboració pel coneixement de l’entorn productiu amb la corresponent programació d’activitats (amb la concreció que s’acordi per ambdues parts) i el nom dels tutors/es assignats a cada alumne, per part de l’empresa i UTE Ampans Intermèdia Cat Central.
Catorzena. El present conveni es podrà extingir per les següents causes:
a) Per expiració del temps convingut en l’estipulació cinquena i de qualsevol de les seves possibles pròrrogues (d’haver-ne)  amb el preavís indicat.
b) Unilateralment per voluntat expressa de qualsevol de les tres parts (empresa, UTE Ampans Intermèdia Cat Central, alumne/a).
c) Per incompliment del present Conveni de Col·laboració així com de les seves estipulacions.
d) Per força major.
Estant les parts compareixents d’acord amb el contingut d’aquest document, i per a que consti, es signa el mateix per duplicat a Solsona el 02/05/2023.
Relació d'alumnes en l'estada a l'empresa
Relació d’alumne/s escollit/s per formar part del Conveni de Col·laboració pel Coneixement de l’entorn Productiu, subscrit entre UTE Ampans Intermèdia Cat Central i l’Ajuntament de Solsona amb data 02/05/2023.
Nom i cognoms
DNI/NIE
horari
número d’hores
Període de realització
signat alumne
data inici
data final
FGM
55257****
Dimarts i dijous de 17.00 a 19.00 hores
18
02/05/23
30/05/23
Activitats a realitzar:
- Dinamitzar les activitats proposades des de coordinació de l’activitat
- Col·laborar en l’organització, recollida i manteniment del material.
- Ajudar al monitor principal en la gestió de petits conflictes que puguin sorgir en les normatives de tasques o entre iguals.
- Interessar-se, rebre i acomiadar-se dels usuaris de l’activitat tant a l’inici com al final d’aquesta.
En compliment de les estipulacions Sisena i Tretzena del conveni de col·laboració el/la tutor/a per part de UTE Ampans Intermèdia Cat Central serà:
Nom: MCS
En compliment de l’estipulació Sisena i Tretzena del conveni de col·laboració el tutor per part de l’Ajuntament de Solsona serà:
Nom: MCF
Signat a Solsona el 02/05/2023.»
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


	Expedient 851/2023. Conveni de col·laboració amb el Consell Comarcal del Solsonès en relació al servei d'àpats a domicili

	Favorable
	Tipus de votació: unanimitat

	Es dona compte del conveni de col·laboració entre el Consell Comarcal del Solsonès i l'Ajuntament de Solsona en relació al servei d'àpats a domicili i que es transcriu tot seguit:
«Conveni entre el Consell Comarcal del Solsonès i l'Ajuntament de Solsona en relació al servei d'àpats a domicili
Reunits
D’una part, Sara Alarcón i Postils, presidenta del Consell Comarcal del Solsonès, que actua en el seu nom i representació, amb domicili a Solsona, carrer dels Dominics, 12, plaça del Consell Comarcal.
I, de l’altra, Judit Gisbert i Ester, alcaldessa de l'Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
Ambdues parts es reconeixen mútuament en la qualitat en què intervenen la capacitat legal necessària per atorgar aquest conveni i a aquest efecte,
Exposen
I. L'Ajuntament de Solsona va iniciar la prestació del servei d'àpats a domicili el qual gestiona a través dels Serveis Socials Bàsics (SSB) del Consell Comarcal del Solsonès. Aquest servei és complementari al Servei d'Atenció a Domicili que presta el Consell Comarcal del Solsonès.
II. El servei assenyalat té els objectius següents:
· Garantir que les persones grans amb dificultats per fer-se el menjar rebin un àpat calent cada dia.
· Millorar la qualitat de l'alimentació d'aquelles persones que volen continuar vivint en el seu domicili.
· Ajudar a seguir una dieta adequada i equilibrada segons les seves necessitats, sempre sota supervisió mèdica.
III. El servei està destinat a persones majors de 65 anys que viuen soles o en parella i que no poden, o els és molt dificultós anar a comprar i elaborar els àpats per si mateixos.
Prèvia valoració tècnica dels Serveis Socials també es pot oferir el servei a persones menors de 65 anys amb malalties greus o disminucions que no disposin de suport familiar.
IV. Aquest servei té molt bona acollida entre els seus usuaris i d'ençà del seu inici no ha parat de créixer.
V. Va ser un projecte impulsat des dels seus inicis per l’Ajuntament de Solsona i les persones beneficiàries d'aquest servei són majoritàriament veïnes del municipi de Solsona, per la qual cosa les parts entenen convenient que la seva contractació sigui realitzada per part de l'Ajuntament de Solsona.
VI. Atès, doncs, que és voluntat de les parts la col·laboració mútua per dur a terme aquest servei,
Disposen
Primer. El Consell Comarcal del Solsonès i l'Ajuntament de Solsona manifesten la voluntat de continuar prestant el servei d'àpats a domicili, d'acord amb el Projecte dissenyat pels Serveis Socials Bàsics del Consell Comarcal del Solsonès i aprovat per l'Ajuntament de Solsona i el Reglament regulador del servei d’atenció domiciliària del Consell Comarcal del Solsonès.
Segon. El cost del servei es finançarà de la següent manera:
a) Aportació dels usuaris: 3,60 €/àpat per dia.
En casos de parelles en què només un dels dos dona el perfil per ser usuari, la parella pagarà el cost del menú a 5,10 €/dia i no se li emetrà xec servei.
b) Consell Comarcal del Solsonès: a través del programa Xec servei es subvencionarà 3,65 €/àpat per dia amb un màxim de 8.100 àpats anuals.
c) Ajuntament de Solsona: assumirà la diferència entre el cost dels àpats menys l’aportació dels usuaris i l’aportació del Consell Comarcal.
Addicionalment, dels àpats que superin els 8.100 anuals, l'Ajuntament n’assumirà la totalitat dels 3,65 € àpat per dia que aportava el Consell Comarcal
Tercer. Aquest servei es prestarà a través d'una empresa especialitzada en el sector del càtering la qual serà contractada per part de l'Ajuntament de Solsona, mitjançant el procediment que correspongui segons la normativa de contractació pública aplicable.
El servei s'haurà de prestar donant compliment, entre altres, al Reglament regulador del servei d’atenció domiciliària del Consell Comarcal del Solsonès.
Quart. L’aportació del Consell Comarcal del Solsonès es correspon amb l'ajut que des d'aquesta entitat local es concedeix al beneficiari del servei, amb un màxim de 30.000,00 €/anuals, llevat que el Consell Comarcal del Solsonès acordi a través de modificació del pressupost de l'entitat un import superior.
Cinquè. El Consell Comarcal del Solsonès mensualment farà els xecs servei de les persones beneficiàries. Les treballadores familiars del SAD els portaran als domicilis que corresponguin i faran el seguiment del servei, recollint les possibles incidències.
Sisè. El present conveni de col·laboració tindrà efectes de 1 de gener de 2023 fins a 31 de desembre de 2023, es podrà prorrogar anualment i fins a tres anualitats. Cada pròrroga haurà de comptar amb l’acord de les parts abans de la seva finalització.
I perquè consti, i en prova de conformitat, les parts signen el present document.»
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 827/2023. Joventut Solsonina – utilització sala polivalent

	Favorable
	Tipus de votació: unanimitat

	Vista la sol·licitud presentada i subscrita per Jordi Casaldàliga i Vilafranca, representant de Joventut Solsonina, amb NIF núm. G25746009, en què, amb motiu de l'acte programat en el marc de la Fira de Sant Isidre, el dia 13 de maig, a partir de les 23.00 hores a la plaça Major amb un recorregut amb una xaranga pel carrer del Castell, passeig de Sant Antoni M. Claret i fins a la sala polivalent, on es durà a terme un concert a partir de les 24.00 hores i fins a les 06.00 hores, demana poder tenir accés a la sala polivalent el dia 11 de maig, per deixar el beure i material, el dia 12 a les 19.00 hores, per deixar material i el dia 13 a partir de les 13.00 hores, per preparar l’equipament per al concert; també demana poder disposar de l’equip de so i de llums de la sala, del tècnic de so i llums, del tècnic de la sala i accés als camerinos i al magatzem, i poder utilitzar 35 tanques i cubells per al reciclatge dels residus;
A proposta de l’alcaldessa i de la regidora de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar al sol·licitant que s'han de concretar els horaris del dia 11 de maig per poder accedir a la sala polivalent, i que per entrar-hi el dia 13 caldrà que es coordinin amb els organitzadors de la Fira de Sant Isidre.


	Expedient 856/2023. Colla de Trabucaires de Solsona – obertura de la 70a edició de la Fira de Sant Isidre, dia 13 de maig de 2023

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, presidenta del Consell Comarcal del Solsonès, i Joan Codina Vila, director de la Fira de Sant Isidre, en què, amb motiu de la visita oficial de Carmel Mòdul, secretari d’Alimentació del Departament d’Acció Climàtica, Alimentació i Agenda Rural el dia 13 de maig, a les 10.00 hores, per a l’acte d’obertura de la Fira, demanen la presència dels Trabucaires de Solsona;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·liciten assumint, prèviament, la despesa de l’actuació dels trabucaires, que és de 150,00 € (IVA inclòs). L'import s'haurà d'ingressar al compte bancari dels trabucaires de Solsona núm. ES66 0081 0214 8600 0138 0644.


DESENVOLUPAMENT LOCAL
	Expedient 838/2023. Fira de Sant Isidre 2023 – instal·lació parada

	Favorable
	Tipus de votació: unanimitat

	Vista la sol·licitud de permís per instal·lar una parada durant la Fira de Sant Isidre 2023;
A proposta del regidor delegat de Desenvolupament Local,
La Junta de Govern local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda traspassar aquesta sol·licitud al Consell Comarcal del Solsonès, ens organitzador de la Fira.


	Expedient 858/2023. Fira de Sant Isidre 2023 – AEiG Pare Claret - instal·lació parada

	Favorable
	Tipus de votació: unanimitat

	Vista la sol·licitud presentada i subscrita per Laura Algué i Garriga, representant de l'AEiG Pare Claret, amb NIF núm. G09831974, en què en què demana permís per instal·lar una parada de venda de samarretes de l'Agrupament els dies 13 i 14 de maig, amb motiu de la Fira de Sant Isidre, amb la finalitat de recaptar diners per pagar part de la ruta de l'estiu;
A proposta de la regidora delegada de Desenvolupament Local,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda traspassa aquesta sol·licitud al Consell Comarcal del Solsonès, ens organitzador de la fira.


GOVERNACIÓ
	Expedient 819/2023. Baixa de la llicència del gual núm. 720 – ctra. de Bassella, 19

	Favorable
	Tipus de votació: unanimitat

	Vista la sol·licitud de baixa de la concessió de la llicència per col·locar un gual d'entrada i sortida de vehicles a la via púbica;
Atès que la baixa sol·licitada afecta al gual núm. 720, situat a la carretera de Bassella;
Vist el que disposa l’article 6 de l’ordenança municipal núm. 14, que regula el preu públic per l’entrada de vehicles a través de voreres;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir la baixa sol·licitada.


	Expedient 779/2023. Ocupació de la via pública amb taules i cadires – c/ de Sant Agustí

	Favorable
	Tipus de votació: unanimitat

	Vista la sol·licitud d’autorització per a la instal·lació d'una tarima per a habilitar una terrassa exterior davant l'entrada principal d’un establiment al xamfrà entre el carrer de Sant Agustí i el carrer d’Adolf Mas, amb la col·locació de tres taules i quatre cadires, cadascuna;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la instal·lació de la terrassa amb tres taules i quatre cadires, cadascuna, amb els condicionants següents:
· Tota l’àrea ocupada per la terrassa haurà de quedar recoberta amb una tarima de, com a mínim, la mateixa alçada de la vorera, sense superar l’espai autoritzat. En aquest cas, la vorera i la calçada estan a nivell però, per seguretat dels usuaris de la terrassa, és necessari l'ús de la plataforma. La plataforma de la terrassa serà de lames de fusta sobre rastells o d’un material que pugui suportar o absorbir els impactes dels vehicles que estacionin en la zona. No es pot clavar al terra amb ancoratges que malmetin el paviment.
· La tarima estarà elevada del terra i permetrà el pas de les aigües pluvials per la seva part inferior, no podent tapar els embornals, les arquetes de registre de serveis, de clavegueram, boques de rec i hidrants, sortides d’emergència, passos de vianants, etc.
· Per garantir la seguretat dels usuaris, les terrasses han de quedar tancades per l’exterior, de manera que no siguin accessibles des de la calçada, amb elements de senyalització com catadiòptrics, a la banda de la calçada. El tancament de la terrassa es realitzarà amb la instal·lació de baranes d’estructura metàl·lica sotmesa a criteri municipal.
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents és de 22,60 €/mes.


	Expedient 836/2023. Ocupació de la via pública amb taules i cadires –pl. Major, 1, baixos

	Favorable
	Tipus de votació: unanimitat

	Vista la sol·licitud de permís per a la instal·lació d'una terrassa exterior davant d’un bar situat a la plaça Major, amb la col·locació de vuit taules i les cadires corresponents i poder col·locar unes pissarres a l'exterior de l'establiment;

Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la instal·lació de la terrassa amb vuit taules i quatre cadires, cadascuna, amb els condicionants següents:
· Les taules i cadires hauran de complir els criteris estètics assenyalats al POUM per al nucli antic, que assenyala que els materials autoritzables són la fusta, la lona de color cru i el vímet. No obstant això, també s’admeten cadires d’estructura d’alumini i seient i respatller de polipropilè imitant material natural i taules d’estructura d’alumini lacat i sobre en color marró. No es permet la instal·lació de mobiliari de publicitat. Tots els elements que pertanyin a una mateixa autorització i/o establiment estaran realitzats amb material del mateix color, disseny i textura.
· Els materials dels para-sols han de ser la roba o lona de color cru i l'estructura d'aquests d'alumini lacat i/o resines de colors admesos. La seva alçada ha d'oscil·lar entre els 2,20 i els 2,60 metres i no poden estar ancorats al paviment.
· A requeriment de l’Ajuntament, i sempre que concorrin raons d’interès públic (fires, Festa Major, etc.), la titular de la llicència queda obligat a retirar la terrassa i deixar l’espai públic ocupat.
· La titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’ordenança són: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
· Pel que fa a la col·locació de les pissarres no poden entorpir ni impossibilitar el pas de vianants per la vorera.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents, al nucli antic, durant els mesos de juliol i agost, és de 26,20 €/mes; la resta de l’any és de 22,60 €/mes.


	Expedient 747/2023. Acreditació vehicle per a obres a la plaça de Sant Joan

	Favorable
	Tipus de votació: unanimitat

	Vista la sol·licitud d’autorització per aparcar un vehicle a la plaça de Sant Joan mentre durin les obres que es fan a l’edifici de ca l’Angelet;

Vist l’informe 165/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, pel termini d'un mes, a partir de la recepció de la notificació del present acord, se li concedirà una acreditació per estacionar el vehicle a la plaça de Sant Joan. Aquesta acreditació s'haurà de retornar un cop hagi finalitzat el període d'un mes. Si transcorregut aquest període encara es necessita aparcar el vehicle esmentat prop de les obres de l'edifici de ca l'Angelet, caldrà fer una nova sol·licitud.


	Expedient 846/2023. L'Arada Creativitat Social – ocupació espai públic

	Favorable
	Tipus de votació: unanimitat

	Vista la sol·licitud presentada per i subscrita per L’Arada Creativitat Social, amb NIF F25628579, en què demana permís per ocupar la plaça de Sant Pere el dia 6 de maig, de les 11.00 a les 14.00 hores, per dur a terme una xerrada sobre gènere i treball, acte emmarcat en el projecte Enfila't;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar al sol·licitant que s'ha de definir a quina zona de la plaça es durà a terme l'activitat per si és necessari tallar la circulació de vehicles i fer la reserva d’aparcaments.


	Expedient 866/2023. CEIP El Vinyet – caminada festa final de curs

	Favorable
	Tipus de votació: unanimitat

	Vista la sol·licitud presentada i subscrita per Anna Maria Serra i Ros, representant del CEIP El Vinyet, amb NIF núm. Q2500394H, en què demana la col·laboració de la Policia Local el dia 27 de maig, tallant la circulació de vehicles de la carretera de la Llosa del Cavall, a l’alçada del cementiri municipal, pel pas dels participants a la caminada que organitza l’escola, des del mateix centre fins al turó de Sant Bartomeu, dins dels actes programats per la festa de final del curs;
Vist l'informe 201/2023 emès per la Policia Local i a proposta de la regidora delegada de Governació i Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita sempre i quan la patrulla actuant no estigui realitzant un servei prioritari en aquell mateix moment. Per tal d'assegurar la presència policial abans que els participants arribin a l'encreuament, tant a l'anada com a la tonada, caldrà trucar-los prèviament.


	Expedient 868/2023. Autorització barbacoa a un bar

	Favorable
	Tipus de votació: unanimitat

	Vista la sol·licitud d’un bar que demana autorització per dur a terme una barbacoa a un solar del carrer de Josep M. de Sagarra el dia 13 de maig;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita sense perjudici de l’autorització del Departament d'Acció Climàtica, Alimentació i Agenda Rural i de la propietat, i comunicar a la sol·licitant que l’organització serà la responsable dels incidents que es puguin originar i de la neteja de la zona en cas que l’activitat generi brutícia.


HISENDA
	Expedient 100/2023. Abonament import ulleres trencades per una caiguda a la via pública

	Favorable
	Tipus de votació: unanimitat

	Vista la sol·licitud d’una ciutadana que exposa que el dia 16 de gener de 2022 va ensopegar amb una placa de ciment que sobresortia a la plaça del Camp, que hi va caure i que, a conseqüència de la caiguda, va patir diverses lesions i se li van malmetre les ulleres que duia, per la qual cosa demana que se li aboni l’import de la muntura i dels vidres;
Vist l’informe de la Policia Local que obra a l’expedient i la documentació aportada;
A proposta dels regidors delegats d'Hisenda i de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que se li abonarà l’import dels vidres de les ulleres que ascendeix a cinc-cents noranta-nou euros (599,00 €), ja que un cop examinada la documentació que consta a l’expedient s’ha comprovat que la muntura no està afectada.


	Expedient 847/2023. Mans Unides, delegació de Solsona – col·laboració econòmica

	Favorable
	Tipus de votació: unanimitat

	Vist que el dia 7 de maig de 2023, el grup de voluntaris de Solsona de l'organització Mans Unides, amb NIF núm. G28567790, vol organitzar un ball-concert en benefici de Mans Unides i demana a l’Ajuntament de Solsona la col·laboració per l’import de les despeses, que pugen un total de dos-cents seixanta euros amb cinquanta-vuit cèntims (260,58 €);
A proposta dels regidors delegats d'Hisenda i d’Acció Social,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda col·laborar amb Mans Unides amb una aportació de dos-cents seixanta euros amb cinquanta-vuit cèntims (260,58 €), que s’aplicaran a la partida 2310.48010 del pressupost.


	Expedient 862/2022. Bonificació 50% IBI – instal·lació d'un sistema de captació d'energia solar fotovoltaica d’autoconsum en una instal·lació en sòl urbà residencial, c/ Sant Pere de Graudescales

	Favorable
	Tipus de votació: unanimitat

	Vista la sol·licitud de bonificació corresponent de l'impost sobre béns immobles (IBI), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació en sòl urbà residencial situada al carrer de Sant Pere de Graudescales, 1, (llicència núm. Mn2022/122), llicència concedida per acord de la Junta de Govern Local el dia 20 de juny de 2022;
Vist que s'ha aportat la documentació justificativa de final d'obra (registre d'entrada 2023-E-RC-1128, de 25 d'abril);
Vist l’informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d’Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00€) per any, fins un màxim de tres anys, a la instal·lació d'un sistema de captació d'energia solar fotovoltaica d'autoconsum en sòl urbà residencial situada al carrer de Sant Pere de Graudescales (ref. cadastral 6807701CG7560N0002LF).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


	Expedient 825/2023. Aprovació del padró fiscal de la taxa per ocupació de terrenys d'ús públic amb taules i cadires amb finalitat lucrativa, primer trimestre 2023

	Favorable
	Tipus de votació: unanimitat

	Atès que ha estat confeccionat el padró de la taxa per ocupació de la via pública amb taules i cadires del primer trimestre de l’any 2023;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:

1. Aprovar el padró fiscal corresponent al primer trimestre de l’any 2023 de la taxa per ocupació de terrenys d’ús públic amb taules i cadires amb finalitat lucrativa.
2. Determinar com a període voluntari de cobrament els mesos de maig i juny de 2023.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


MEDI AMBIENT
	Expedient 870/2023. Setmana Internacional del Compost 2023 – instal·lació d’un punt d’autoservei de compost

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils i Joan Codina i Vila, presidenta i conseller de Medi Ambient del Consell Comarcal del Solsonès, respectivament, en què sol·liciten autorització per instal·lar un punt d’autoservei de compost al costat de l’illa d’emergència de recollida de residus de la plaça de Sant Jordi entre els dies 8 i 14 de maig, en el marc de la Setmana Internacional del Compost 2023, per tal que la ciutadania conegui el material i en pugui fer un ús domèstic;
A proposta dels regidors delegats de Medi Ambient i de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


PERSONAL
	Expedient 2429/2022. Procés d'estabilització d'ocupació temporal de l'Ajuntament de Solsona – Annex 3. Bases específiques de participació en el procés de selecció per a la contractació d'un/a delineant com a personal laboral fix

	Favorable
	Tipus de votació: unanimitat

	La Junta de Govern Local de 5 de desembre de 2022 aprovà la convocatòria i les bases comunes i específiques que han de regir els processos selectius derivats de l’oferta d’ocupació pública d’estabilització per al personal de l’Ajuntament de Solsona.
L’objecte d’aquestes bases és l’establiment de les normes generals i específiques que han de regir els processos selectius per a la cobertura de les places incloses a l’oferta per a l’estabilització de l’ocupació temporal de l’Ajuntament de Solsona, aprovada per resolució d’Alcaldia núm. 185/2022, de 26 de maig, publicada al BOP de Lleida núm. 104, de 31 de maig de 2022, i al DOGC núm. 8679, de 31 de maig de 2022.

La convocatòria, les bases comunes i les específiques (30 annexos) es publicaren íntegrament al BOP de Lleida núm. 240, de 16 de desembre de 2022, i se'n fa una ressenya al DOGC núm. 8817, de 21 de desembre de 2022, i al BOE núm. 312 de 29 de desembre de 2022.
A l’annex 3 de les bases específiques de participació es regula el procés de selecció per a la contractació d'un/a delineant personal laboral fix, via estabilització de l'ocupació temporal pel sistema selectiu de concurs excepcional DA 6 i 8 de la Llei 20/2021, de 28 de desembre, de mesures urgents per a la reducció de la temporalitat a l'ocupació pública.
El tribunal seleccionador es reuneix el 26 d'abril de 2023, valora els mèrits aportats pels candidats, i emet acta amb la proposta de contractació del candidat que ha obtingut major puntuació.
De conformitat amb l'article 21.1.h) de la Llei 7/1985, de 2 de abril, de bases del règim local,
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Contractar Valentí Pujals i Olivera, amb DNI núm. ***4930**, a partir de l'1 de juny de 2023, mitjançant un contracte de personal laboral fix, per cobrir la plaça de delineant de l'Ajuntament de Solsona.
Segon. Notificar el present acord a tots els candidats.
Tercer. Comunicar el present acord als departaments de Recursos Humans, Intervenció i Tresoreria, als efectes oportuns.
Quart. Informar els representants dels treballs als efectes que procedeixin.


	Expedient 2435/2022. Procés d'estabilització d'ocupació temporal de l'Ajuntament de Solsona – Annex 9. Bases específiques de participació en el procés de selecció per a la contractació d'un/a tècnic/a superior arquitecte/a com a personal laboral fix

	Favorable
	Tipus de votació: unanimitat

	La Junta de Govern Local de 5 de desembre de 2022 aprovà la convocatòria i les bases comunes i específiques que han de regir els processos selectius derivats de l’oferta d’ocupació pública d’estabilització per al personal de l’Ajuntament de Solsona.
L’objecte d’aquestes bases és l’establiment de les normes generals i específiques que han de regir els processos selectius per a la cobertura de les places incloses a l’oferta per a l’estabilització de l’ocupació temporal de l’Ajuntament de Solsona, aprovada per resolució d’Alcaldia núm. 185/2022, de 26 de maig, publicada al BOP de Lleida núm. 104, de 31 de maig de 2022, i al DOGC núm. 8679, de 31 de maig de 2022.
La convocatòria, les bases comunes i les específiques (30 annexos), es publicaren íntegrament al BOP de Lleida núm. 240, de 16 de desembre de 2022, i se'n fa una ressenya al DOGC núm. 8817, de 21 de desembre de 2022, i al BOE núm. 312, de 29 de desembre de 2022.
A l'annex 9 de les bases específiques de participació es regula el procés de selecció per a la contractació d'un/a tècnic/a superior arquitecte/a, personal laboral fix, via estabilització de l'ocupació temporal pel sistema selectiu de concurs excepcional DA 6 i 8 de la Llei 20/2021, de 28 de desembre, de mesures urgents per a la reducció de la temporalitat a l’ocupació pública.
El tribunal seleccionador es reuneix el 26 d'abril de 2023, valora els mèrits aportats pels candidats, i emet acta amb la proposta de contractació del candidat que ha obtingut major puntuació.
De conformitat amb l'article 21.1.h) de la Llei 7/1985, de 2 de abril, de bases del règim local,
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Contractar Ferran Montenegro i Martín, amb DNI núm. ***2528**, a partir de l'1 de juny de 2023, mitjançant un contracte de personal laboral fix, per cobrir la plaça de tècnic superior arquitecte de l'Ajuntament de Solsona.
Segon. Notificar el present acord a tots els candidats.
Tercer. Comunicar el present acord als departaments de Recursos Humans, Intervenció i Tresoreria, als efectes oportuns.
Quart. Informar els representants dels treballs als efectes que procedeixin.


	Expedient 2436/2022. Procés d'estabilització d'ocupació temporal de l'Ajuntament de Solsona – Annex 10. Bases específiques de participació en el procés de selecció per a la contractació d'un/a tècnic/a mitjà aparellador/a com a personal laboral fix

	Favorable
	Tipus de votació: unanimitat

	La Junta de Govern Local de 5 de desembre de 2022 aprovà la convocatòria i les bases comunes i específiques que han de regir els processos selectius derivats de l’oferta d’ocupació pública d’estabilització per al personal de l’Ajuntament de Solsona.
L’objecte d’aquestes bases és l’establiment de les normes generals i específiques que han de regir els processos selectius per a la cobertura de les places incloses a l’oferta per a l’estabilització de l’ocupació temporal de l’Ajuntament de Solsona, aprovada per resolució d’Alcaldia núm. 185/2022, de 26 de maig, publicada al BOP de Lleida núm. 104, de 31 de maig de 2022, i al DOGC núm. 8679, de 31 de maig de 2022.
La convocatòria, les bases comunes i les específiques (30 annexos), es publicaren íntegrament al BOP de Lleida núm. 240, de 16 de desembre de 2022, i se'n fa una ressenya al DOGC núm. 8817, de 21 de desembre de 2022, i al BOE núm. 312 de 29 de desembre de 2022.
A l'annex 10 de les bases específiques de participació es regula el procés de selecció per a la contractació d'un/a tècnic/a mitjà aparellador/a, personal laboral fix, via estabilització de l'ocupació temporal pel sistema selectiu de concurs excepcional DA 6 i 8 de la Llei 20/2021, de 28 de desembre, de mesures urgents per a la reducció de la temporalitat a l'ocupació pública.
El Tribunal seleccionador es reuneix el 26 d'abril de 2023, valora els mèrits aportats per la candidata, i emet acta amb la proposta de contractació de l'única candidata presentada per haver obtingut la puntuació necessària per superar el procés de selecció.
De conformitat amb l'article 21.1.h) de la Llei 7/1985, de 2 de abril, de bases del règim local,
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Contractar Eva Casals i Campos, amb DNI núm. ***8329**, a partir de l'1 de juny de 2023, mitjançant un contracte de personal laboral fix, per cobrir la plaça de tècnica mitjà aparelladora de l'Ajuntament de Solsona.
Segon. Comunicar el present acord als departaments de Recursos Humans, Intervenció i Tresoreria, als efectes oportuns.
Tercer. Informar als representants dels treballs, als efectes que procedeixin.


	Expedient 844/2023. Permís per formació 

	Favorable
	Tipus de votació: unanimitat

	Vista la sol·licitud presentada per Mireia Llorens Montsech, amb DNI núm. ***9188**, en què sol·licita “el reconeixement de les hores de formació realitzades durant el curs 2022/2023 per tal que es tinguin presents de cara al recompte d'hores que es demanen recuperar en finalitzar el curs acadèmic, degut a què corresponen a dies no lectius però no festius”;
Vist que Mireia Llorens Montsech, amb DNI núm. ***9188**, aporta el certificat del curs “Curso de pedagogía de ESTA España” realitzat els dies 9 i 11 de desembre de 2022 a Barcelona amb un total de 20 hores de durada;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació del curs “Curso de pedagogía de ESTA España” durant el període 17 a 28 de juliol de 2023. Es registrarà aquest permís al portal de control horari a efectes de còmput d'hores de formació.


	Expedient 818/2023. Permís per formació

	Favorable
	Tipus de votació: unanimitat

	Vista la sol·licitud presentada per Queralt Serra Sweeting, amb DNI núm. ***6586**, en què sol·licita permís per formació per fer el curs: "Resposta educativa a l’alumnat amb trastorn de l’espectre Autista (TEA)", organitzat per l’entitat Somdocents especialitzada en formació online, que s'impartirà en modalitat en línia asíncron del 3 al 24 de maig de 2023, amb un màxim de 30 hores i un cost de 55,00 €;
Vist que Queralt Serra Sweeting, amb DNI núm. ***6586**, no té autoritzada fins el dia d'avui cap hora de formació coincident amb la jornada de treball durant el curs 2022/2023;
Vist el que estableix el pacte-conveni de l'Ajuntament de Solsona a l'article 10;
A proposta dels regidors delegats d’Educació i d’Hisenda i Administració,
La Junta de Govern Local, en virtut de les facultats que té delegades per decret de l'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar el cost de la formació i autoritzar les hores de formació a compte de la setmana del 17 al 23 de juliol de 2023. Cal presentar la factura del curs a nom de l’Ajuntament de Solsona i, una vegada acreditat el pagament i el certificat de la formació, es farà efectiu el cost del curs. Es registrarà al sistema de control horari una incidència de formació pel període concedit.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


URBANISME
	Expedient 533/2023. Llicència urbanística – instal·lació d'un sistema de captació d'energia solar fotovoltaica d'autoconsum en una instal·lació en integració en sòl urbà amb ús global diferent del residencial, pl. Cosidores - Pol. Ind. Els Ametllers

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en integració en sòl urbà amb ús global diferent del residencial, situada a la plaça de les Cosidores, al polígon industrial Els Ametllers, (referència cadastral 9798242CG7499N0001TS) (llicència núm. AS-2023/102);
Vist l’informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà amb ús global diferent del residencial, amb els panells situats coplanarment a la coberta de l'edificació, amb una potencia nominal de 3,6kW, sotmetent-la al compliment de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona i amb l’adopció de les condicions següents:
· Previ a l’execució del projecte caldrà disposar/complir els punts següents, sense els quals no pot iniciar-se l’obra:
· certificat de solidesa acreditant que la construcció és apta per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo.
· Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· document acreditatiu de la instal·lació en el Registre d'Instal·lacions Tècniques de Seguretat Industrial de Catalunya (RITSIC) d'una instal·lació de baixa tensió,
· document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora (RAC),
· rebut de l’IBI.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 562/2023. Llicència urbanística – instal·lació d'un sistema de captació d'energia solar fotovoltaica d'autoconsum en una instal·lació en integració en sòl urbà amb ús residencial, c/ de l’Anoia

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en integració en sòl urbà amb ús residencial, situada al carrer de l'Anoia (referència cadastral 7511708CG7571S0002OB) (llicència núm. AS-2023/103);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja, sotmetent-la al compliment de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona i amb l’adopció de les condicions següents:
· Els captadors solars estaran integrats i recolzats a la coberta, coincidint l’angle d’inclinació i l’orientació dels captadors amb el del pla de la coberta on es posi. Els captadors es podran separar del pla inclinat de coberta un màxim de 0,30 m i en cap cas sobrepassaran la superfície de la coberta ni el gàlib superior format per la línia horitzontal del carener amb una potencia nominal de 3,6kW.
· Previ a l’execució del projecte caldrà disposar/complir els punts següents, sense els quals no pot iniciar-se l’obra:
· certificat de solidesa acreditant que la construcció és apta per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· en cas de tractar-se d'un edifici pluripropietat, autorització de la comunitat de propietaris.
· Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· document acreditatiu de la instal·lació en el Registre d'Instal·lacions Tècniques de Seguretat Industrial de Catalunya (RITSIC) d'una instal·lació de baixa tensió,
· document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora (RAC),
· rebut de l'IBI.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 579/2023. Llicència urbanística – instal·lació d'un sistema de captació d'energia solar fotovoltaica d'autoconsum en una instal·lació en integració en sòl urbà amb ús global diferent del residencial, c/ dels Ganiveters - Pol. Ind. Els Ametllers

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en integració en sòl urbà amb ús global diferent del residencial, situada al carrer dels Ganiveters, al polígon industrial Els Ametllers, (referència cadastral 9100501CG7590S0001QP) (llicència núm. AS-2023/104);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja, sotmetent-la al compliment de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona i amb l’adopció de les condicions següents:
· Els captadors solars estaran integrats i recolzats a la coberta, coincidint l’angle d’inclinació i l’orientació dels captadors amb el del pla de la coberta on es posi. Es permetrà ocupar la totalitat de la superfície de la coberta. Els captadors es podran separar del pla inclinat de coberta un màxim de 0,30 m i en cap cas sobrepassaran la superfície de la coberta ni el gàlib superior format per la línia horitzontal del carener amb una potencia nominal de 10 kW.
· Previ a l’execució del projecte caldrà disposar/complir els punts següents, sense els quals no pot iniciar-se l’obra:
· certificat de solidesa acreditant que la construcció és apta per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo.
· Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· document acreditatiu de la instal·lació en el Registre d'instal·lacions tècniques de seguretat industrial de Catalunya (RITSIC) d'una instal·lació de baixa tensió,
· document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora (RAC),
· rebut de l'IBI.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

